Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
30 ต.ค. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 6.83 จุด (0.42%) ปิดภาคเช้าที่ 1,643.71 จุด ด้วยมูลค่าการซื้อขาย 17,941.63 ล้านบาท
Most Positive Impact: PTT (+1.4 จุด), SCC (+0.94 จุด), AOT (+0.7 จุด)
Most Negative Impact: ADVANC (-0.44 จุด), BAY (-0.36 จุด), HMPRO (-0.26 จุด)
แนวโน้มตลาดบ่าย
SET Index ปรับตัวเพิ่มขึ้นมาเล็กน้อยสอดคล้องกับตลาดส่วนใหญ่ในภูมิภาคที่ปรับตัวเพิ่มขึ้น เช่น ตลาดหุ้นญี่ปุ่น(+1.44%) ออสเตรเลีย(+1.27%) จีน(1.16%) มาเลเซีย(+0.56%) เป็นต้น สำหรับดัชนีของไทยกลุ่มที่ผลักดันดัชนี ได้แก่ กลุ่มพลังงาน(+2.48 จุด) วัสดุก่อสร้าง(+1.11 จุด) ขนส่ง(+0.76 จุด) ธนาคาร(+0.75 จุด) และกลุ่มอาหาร(+0.6 จุด) ส่วนกลุ่มที่กดดันดัชนี ได้แก่ กลุ่มสื่อสาร (-0.58 จุด)
ตลาดหุ้นไทยรวมถึงตลาดอื่นๆในภูมิภาคต่างปรับตัวเพิ่มขึ้นหลังจากหลัง ปธน.ทรัมป์กล่าวกับ FOX News ว่าเค้ามองเห็นความเป็นไปได้ถึงการตกลงกันในเรื่องข้อพิพาททางการค้า ซึ่งช่วยให้ตลาดลดความกังวลการขึ้นภาษีกับจีนรอบใหม่ที่กำลังจะเกิดขึ้น
ประเด็นดังกล่าวน่าจะช่วยให้ตลาดในภาคบ่ายสามารถยืนในแดนบวกต่อได้ และน่าจะช่วยลดแรงขายจากต่างชาติให้สงบลงชั่วคราวหลังต่างชาติขายสุทธิในตลาดหุ้นไทยอย่างต่อเนื่องตั้งแต่ต้นเดือน โดยคิดเป็นมูลค่ากว่า 6.2 หมื่นล้านบาท
ประเด็นที่ต้องติดตามในวันนี้ทางยูโรโซนจะมีการรายงานดัชนี GDP ไตรมาส3 โดยตลาดคาดการณ์ไว้ที่ 1.9% YoY ส่วนวันพุธจะมีการรายงาน PMI ภาคการผลิตของจีนประจำเดือน ต.ค. โดยตลาดคาดการณ์ที่ 50.6 ขณะเดียวกันยูโรโซนจะมีการรายงานตัวเลข CPI ประจำเดือน ต.ค. โดยตลาดคาดไว้ที่ 2.1% YoY  รวมถึงประเทศไทยจะมีการรายงานตัวเลขดุลการค้าโดยธนาคารแห่งประเทศไทย
หุ้นแนะนำ PTTGC SAWAD STEC